87. ΠΡΟΕΔΡΙΚΟ ΔΙΑΤΑΓΜΑ υπ' αριθ. 571 της 12 Νοεμ./4 Δεκ. 1985 (ΦΕΚ Α' 202)  (Διόρθ. σφαλμ. στο ΦΕΚ Α' 25/18 Μαρτ.  1986).  Σύσταση Κλάδων και θέσεων τεχνικού και βοηθητικού προσωπικού στην Υπηρεσία Πολιτικής Αεροπορίας του Υπουργείου Μεταφορών και Επικοινωνιών. Έχοντας υπόψη: 1.Τις διατάξεις: α)του άρθρ. 10, παρ. 2 του Νόμ. 1476/84 (ΦΕΚ 136/Α/18.9.84) "περί διορισμού σε μόνιμες θέσεις του προσωπικού με σχέση εργασίας ιδιωτικού δικαίου του Δημοσίου, των Ν.Π.Δ.Δ., των Ο.Τ.Α. και άλλων διατάξεων" β)του Ν.Δ. 714/70 "περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας και συναφών διατάξεων (ΦΕΚ 238/Α/7.11.70), όπως τροποποιήθηκε με το Νόμ. 1340/83 (ΦΕΚ 35/Α/18.3.1983) και γ)το Π.Δ. 647/81 "περί του Οργανισμού της Υπηρεσίας Πολιτικής Αεροπορίας του Υπουργείου Συγκοινωνιών" (ΦΕΚ 163/Α/26.6.81) 2.Την απόφαση του Πρωθυπουργού και του Υπουργού Προεδρίας της Κυβέρνησης 8257/9.8.1985 (ΦΕΚ 492/Β/9.8.85) "Ανάθεση αρμοδιοτήτων στον Υφυπουργό Προεδρίας της Κυβέρνησης Μιλτιάδη Παπαϊωάννου". 3.Την 773/85 γνωμοδότηση του Συμβουλίου της Επικρατείας, με πρόταση του Υπουργού Μεταφορών και Επικοινωνιών και του Υφυπουργού Προεδρίας Κυβερνήσεως, αποφασίζουμε: Άρθρ.1.-Συνιστούμε τους κατωτέρω κλάδους τεχνικού και βοηθητικού τακτικού προσωπικού στην Υπηρεσία Πολιτικής Αεροπορίας του Υπουργείου Μεταφορών και Επικοινωνιών και καθορίζουμε τον αριθμό τον μόνιμων οργανικών θέσεων κάθε κλάδου κατά βαθμό από τον εισαγωγικό μέχρι του βαθμού στον οποίο εξελίσσεται καθώς και τα ειδικά τυπικά προσόντα τα οποία απαιτούνται για την είσοδο σε κάθε κλάδο, όπως φαίνεται στα επόμενα άρθρ. 2 έως 5: Κλάδοι: α)Κλάδος ΜΕ 21 Οδηγών Οχημάτων - Χειριστών Μηχανημάτων. β)Κλάδος ΜΕ22 Τεχνικού Προσωπικού. γ)Κλάδος ΜΕ 23 Κηπουρών. δ)Κλάδος ΣΕ 3 Εργατικού Προσωπικού. Άρθρ.2.-1.Ο κλάδος ΜΕ21 Οδηγών Οχημάτων – Χειριστών Μηχανημάτων περιλαμβάνει (61) θέσεις με βαθμούς 10ο έως 6ο και ειδικότητες ως ακολούθως: α)58 θέσεις Οδηγών Αυτοκινήτων – Πυροσβεστών. β)3 θέσεις Μηχανοδηγών Χειριστών. 2.Προσόν διορισμού στον εισαγωγικό βαθμό (10ο) ορίζεται απολυτήριο δημοτικού σχολείου για κάθε μία δε των ως άνω ειδικοτήτων απαιτούνται και τα ακόλουθα ειδικά τυπικά προσόντα: α)Για τους οδηγούς Αυτοκινήτων - Πυροσβέστες: Επαγγελματική άδεια Οδηγού Αυτοκινήτων Δ' κατηγορίας. Οι προσλαμβανόμενοι οδηγοί υποχρεούνται σε εκπαίδευση επί πυροσβεστικών οχημάτων και εν γένει μέσων πυρασφαλείας, σύμφωνα με τις ανάγκες της Υπηρεσίας, για να χρησιμοποιούνται και σαν πυροσβέστες στα πυροσβεστικά μέσα της Υπηρεσίας. β)Για τους Μηχανοδηγούς Χειριστές: Άδεια μηχανοδηγού χειριστού Β' τουλάχιστον τάξεως ομάδας Γ', ή άδεια μηχανοδηγού χειριστού Β' τουλάχιστον τάξεως μιας των ομάδων Β' ή Δ' ή ΣΤ' αναλόγως των υπηρεσιακών αναγκών, που θα καθορίζεται κάθε φορά με την προκήρυξη πλήρωσης των θέσεων. Άρθρ.3.-1.Ο κλάδος ΜΕ 22 Τεχνικού Προσωπικού περιλαμβάνει 91 θέσεις 10ο έως 6ο βαθμούς και ειδικότητες ως ακολούθως: α)16 θέσεις Ηλεκτροτεχνιτών. β)11 θέσεις Ηλεκτροτεχνιτών Εναερίων Δικτύων. γ)'Εξι θέσεις Τεχνιτών Αυτοκινήτων. δ)3 θέσεις Ηλεκτροτεχνιτών Αυτοκινήτων. ε)4 θέσεις Τεχνιτών Συστήματος Πεδήσεως Αυτοκινήτων. στ)3 θέσεις Μηχανοτεχνιτών. ζ)5 θέσεις Υδραυλικών. η)Μία θέση Κτιστών. θ)'Εξι θέσεις Χρωστών. ι)4 θέσεις Ξυλουργών. ια)32 θέσεις Εργατοτεχνιτών (Οξυγονοκολλητού, Ηλεκτροσυγκολλητού, Σιδηρουργού, Φανοποιού, Χειριστού Αεροσφύρας, Χρώστου Αυτοκινήτων κλπ.). 2.Ειδικά τυπικά προσόντα διορισμού στον εισαγωγικό Βαθμό (10ο) ορίζονται: α)Το πτυχίο αντίστοιχης ειδικότητας Τεχνικού ή Επαγγελματικού Λυκείου ή αναγνωρισμένης Μέσης Τεχνικής ή Επαγγελματικής Σχολής ή αντίστοιχης Σχολής Μαθητείας ΟΑΕΔ. Σε περίπτωση μη κάλυψης των θέσεων από υποψηφίους με το ανωτέρω τυπικό προσόν, το πτυχίο αναγνωρισμένης κατώτερης Σχολής ή (Αντί για τη σελ. 526,435(β) Σελ. 526,435(γ) Τεύχος 1145 – Σελ. 83 Υπηρεσία Πολιτικής Αεροπορίας 38.Κ.α.86-87 47 Σχολής Μαθητείας ΟΑΕΔ, αντίστοιχης ειδικότητας. Σε περίπτωση μη κάλυψης των θέσεων από υποψηφίους με τα ανωτέρω τυπικά προσόντα, απολυτήριο Δημοτικού Σχολείου και τριετής εμπειρία αντίστοιχης ειδικότητας που να αποδεικνύεται από βεβαίωση εργοδότη η οποία θα καλύπτεται από βιβλιάρια οργανισμού κύριας ασφάλισης ή από επίσημα έγγραφα Ελληνικής ή Ξένης Αρχής και β)Άδεια ασκήσεως επαγγέλματος της αρμόδιας αρχής (για όσες ειδικότητες απαιτείται). Άρθρ.4.-1.Ο Κλάδος ΜΕ23 Κηπουρών περιλαμβάνει 2 θέσεις με βαθμούς 10ο-6ο. 2.Προσόν διορισμού στον εισαγωγικό βαθμό 10ο ορίζεται: α)Το πτυχίο Ανθοκομίας Επαγγελματικού Λυκείου ή πτυχίο Ανθοκομίας-Κηπουρικής Επαγγελματικής Σχολής (Ν.Τ.) ή πτυχίο Γεωργικής Σχολής ή πτυχίο άλλης ισότιμης Σχολής της ημεδαπής ή αλλοδαπής αντίστοιχης ειδικότητας. Σε περίπτωση μη κάλυψης των θέσεων με υποψηφίους με το ανωτέρω προσόν, πτυχίο αναγνωρισμένης κατώτερης σχολής ή σχολής Μαθητείας ΟΑΕΔ αντίστοιχης ειδικότητας. Σε περίπτωση μη κάλυψης των θέσεων με υποψηφίους με πτυχίο κατώτερης σχολής ή Σχολής Μαθητείας ΟΑΕΔ, απολυτήριο Δημοτικού Σχολείου και τριετής εμπειρία στην αντίστοιχη ειδικότητα που αποδεικνύεται από βιβλιάρια κύριας ασφάλισης ή από επίσημα έγγραφα Ελληνικής ή Ξένης Αρχής και β)Άδεια άσκησης επαγγέλματος αντίστοιχης ειδικότητας, εφόσον βέβαια απαιτείται, εκ μέρους της αρμοδίας αρχής. Άρθρ.5.-1.Ο κλάδος ΣΕ3 Εργατικού προσωπικού περιλαμβάνει 54 θέσεις με βαθμούς 12ο έως 7ο και ειδικότητες ως ακολούθως: α)20 θέσεις Φυλάκων – Εργατών. β)34 θέσεις Καθαριστριών – Καθαριστών. 2.Προσόν διορισμού στον εισαγωγικό βαθμό (12ο) ορίζεται απολυτήριο δημοτικού σχολείου. 